**DĖL ROKIŠKIO KRAŠTO MUZIEJAUS TEIKIAMŲ PASLAUGŲ SĄRAŠO IR ĮKAINIŲ PATVIRTINIMO**

2016 m. lapkričio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio krašto muziejaus teikiamų paslaugų sąrašą ir įkainius:

|  |  |  |
| --- | --- | --- |
| **Paslaugos pavadinimas** | **Kaina (Eur)** | **Pastabos** |
| Muziejaus ekspozicijų (Rokiškyje) lankymas: |  |  |
| * suaugusiems | 3,00 |  |
| * moksleiviams, studentams, būtinosios tarnybos kariams, pensininkams | 1,00 |  |
| Muziejaus ekspozicijų (Obeliuose ir Kriaunose) lankymas: |  |  |
| * suaugusiems | 1,00 |  |
| * moksleiviams, studentams, būtinosios tarnybos kariams, pensininkams | 0,60 |  |
| Parodų lankymas | 1,00 |  |
| Muziejaus ekspozicijų ir parodų lankymas: | nemokamas |  |
| * ikimokyklinio amžiaus vaikams |  |  |
| * vaikų globos namų auklėtiniams |  |  |
| * socialiai remtinų moksleivių grupėms, pateikus sąrašą |  |  |
| * neįgaliesiems |  |  |
| * Lietuvos Respublikos muziejininkams |  |  |
| * Tarptautinės muziejų tarybos (ICOM ) nariams |  |  |
| * Tarptautinės dailės kritikų asociacijos (AICA) nariams |  |  |
| Ekskursijos vadovo paslauga 1,5 val.: |  |  |
| * muziejuje | 10,00 |  |
| * senamiestyje ir Šv. Mato bažnyčioje | 10,00 |  |
| * Liongino Šepkos parke | 4,00 |  |
| * Laisvės kovų istorijos ekspozicijoje Obeliuose | 4,00 |  |
| * Kriaunų krašto istorijos ir etnografijos ekspozicijoje | 4,00 |  |
| Edukacinių programų vedimas (1 asmeniui) | 1,00–10,00 | Pagal reikalingų medžiagų sąnaudas kiekvienam edukaciniam užsiėmimui kaina nustatoma, vadovaujantis muziejaus direktoriaus patvirtinta tvarka. |
| Audiogidų paslauga | Nemokama |  |
| Fotografavimas ir filmavimas muziejaus ekspozicijose ir saugyklose: |  |  |
| * fotografavimas (fotosesijos) | 20,00 |  |
| * filmavimas (grupės asmenų) | 30,00 |  |
| * fotografavimas asmeniniam naudojimui (fotografuojant be blykstės ir stovo) | Nemokama |  |
| Dokumentų, fotografijų, spaudinių kopijavimas, skenavimas, spausdinimas | 0,30 |  |
| Eksponatų skaitmeninių kopijų darymas (1 vnt.): |  |  |
| * fotografijos ir negatyvai iki 1940 m. | 6,00 |  |
| * fotografijos ir negatyvai nuo 1940 m. | 3,00 |  |
| * dokumentai, spaudiniai iki 1940 m. | 3,00 |  |
| * dokumentai, spaudiniai nuo 1940 m. | 2,00 |  |
| * dailės kūriniai | 10,00 |  |
| * istoriniai daiktai | 8,00 |  |
| * archyvinės medžiagos (1 lapas) | 1,00 |  |
| Informacijos įrašymas į skaitmenines laikmenas | 2,00 |  |
| Muziejaus reprezentacinių salių ir kiemų nuoma 1 val.: |  |  |
| * didžioji menė | 46,00 |  |
| * židinio salė (buv. kumetyne) | 46,00 |  |
| * medžioklės trofėjų salė | 20,00 |  |
| * parodų salė | 20,00 |  |
| * pasiruošimas nuomojamose salėse | 10,00 |  |
| * muziejaus vidinis kiemelis | 10,00 |  |
| * muziejaus didžioji aikštė komerciniams renginiams | Kaina sutartinė |  |
| * muziejaus didžiojoje aikštėje prekybos vieta (20m²). | 12,00 |  |
| * civilinės santuokos registravimui | 46,00 |  |
| Muziejaus didžiojoje aikštėje prekybos vieta rajono tautodailininkams, amatininkams | Nemokama |  |
| Savivaldybės reprezentavimo renginiams:konferencijoms, seminarams, priėmimams, susitikimams, dalykiniams pietums, vakaronėms ir pan. | Nemokama |  |
| Demonstravimo įrangos nuoma (organizuojant renginį muziejuje) 1 val. | 10,00 |  |
| Kompiuterio nuoma (organizuojant renginį muziejuje) 1 val. | 2,00 |  |
| Leidinių, suvenyrų, atributikos ir kitos produkcijos, reprezentuojančios Rokiškio kraštą, pardavimas |  | 20 proc. nuo leidinio ar suvenyrų produkcijos įsigijimo (pirminės) kainos |
| Kitų paslaugų teikimas |  | Pagal muziejaus nuostatuose patvirtintas veiklos rūšis – 20 proc. pirminės paslaugos kainos |

1. Pripažinti netekusiais galios Rokiškio rajono savivaldybės tarybos 2012 m. lapkričio 30 d. sprendimą Nr. TS-13.226 ,,Dėl Rokiškio krašto muziejaus teikiamų mokamų paslaugų ir įkainių“, 2014 m. birželio 27 d. sprendimą Nr. TS-129 ,,Dėl Rokiškio krašto muziejaus teikiamų mokamų paslaugų ir įkainių patvirtinimo“.
2. Skelbti šį sprendimą Teisės aktų registre ir savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymų nustatyta tvarka.

Savivaldybės meras Antanas Vagonis

Petras Blaževičius

**SPRENDIMO PROJEKTO ,,DĖL ROKIŠKIO KRAŠTO MUZIEJAUS TEIKIAMŲ PASLAUGŲ SĄRAŠO IR ĮKAINIŲ PATVIRTINIMO “ AIŠKINAMASIS RAŠTAS**

**Tarybos sprendimo projekto tikslas** – patvirtinti Rokiškio krašto muziejaus teikiamų paslaugų sąrašą ir įkainius, nurodant teikiamų paslaugų kainas tik eurais.

**Šiuo metu esantis teisinis reglamentavimas.** Pagal Rokiškio rajono savivaldybės tarybos veiklos reglamento 17 punktą bei Lietuvos Respublikos vietos savivaldos įstatymo 16 straipsnio 2 dalies 36 punktą savivaldybės taryba nustato kainas ir tarifus savivaldybės biudžetinių įstaigų teikiamoms atlygintinoms paslaugoms.

**Sprendimo projekto,, Dėl Rokiškio krašto muziejaus teikiamų paslaugų sąrašo ir įkainių patvirtinimo“ esmė** yra ta, kad Rokiškio krašto muziejaus teikiamų paslaugų ir įkainių pakeitimai buvo padaryti 2014 metais įvedant eurą ir paslaugų sąraše kainos nurodytos dviguba valiuta, todėl dabar teikiame įkainius tik eurais, koreguodami keleto paslaugų įkainius. Teikiamame paslaugų sąraše keičiasi:

**muziejaus ekspozicijų lankymo įkainis nuo 2 eurų iki 3** **eurų;**

**eksponatų skaitmeninių kopijų darymas** (1 vnt. dokumentų, spaudinių iki 1940 m.) didėja nuo 2,90 iki 3,00 eurų (minėtų paslaugų įkainiai vidutiniškai didėja 22 proc., nes padidėjo ekspozicijų aptarnavimo kaštai ir dokumentų kopijavimo išlaidos);

**muziejaus didžiosios aikštės 20 kvadratinių metrų prekybos vieta kainavo 100 eurų, o dabar įvedamas valandinis įkainis** – **12,00 eurų;**

**civilinės santuokos įregistravimo paslaugos** įkainis buvo 40,50 eurų, o dabar prilyginamas menės nuomos mokesčiui (1 val. – 46,00 eurai);

**leidinių, suvenyrų, atributikos ir kitos produkcijos, reprezentuojančios Rokiškio kraštą, pardavimo paslauga** buvo teikiama už savikainą, o dabar 20 proc. nuo leidinio ar suvenyrų produkcijos įsigijimo (pirminės) kainos**.** Minėtos paslaugos kainadidinama, išvengiant konkurencingumo principo tarp muziejaus ir Rokiškio turizmo ir tradicinių amatų informacijos ir koordinavimo centro.

**Įrašomas naujas paslaugos pavadinimas (,,Kitų paslaugų teikimas pagal muziejaus nuostatuose patvirtintas veiklos rūšis“ – 20 proc. pirminės paslaugos kainos).**

**Galimos pasekmės, priėmus siūlomą tarybos sprendimo projektą:**

**teigiamos** – sutvarkytas mokamų paslaugų sąrašas ir įkainiai;

**neigiamos** – nėra.

**Finansavimo šaltiniai ir lėšų poreikis.**

Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Kultūros, turizmo ir ryšių su

užsienio šalimis skyriaus vedėjas Petras Blaževičius